《满江红 赠友》
清代·蔡灿

门枕清溪，容膝处、数廛茅屋。窗阁外，晚云如拭，晓山如沐。

几两平生风雨屐，一庭寒玉潇湘竹。尽徜徉、坐啸与行吟，无拘束。

芦笋嫩，烹来熟。渔唱断，菱歌续。趁一杯残酒，倒骑黄犊。

稚子欢呼争钓饵，老妻屋角飏新谷。算人间，几个得如君，鸥盟独。

作者简介：蔡灿，字容明，无锡人，有《容与词》一卷。